**Versenykiírás**

a Budapesti Kereskedelmi és Iparkamara által
2020. szeptember 19. napján megrendezésre kerülő
„XI. BKIK Open” teniszversenyre

Rendezők: **a BKIK XX., XXI., XXIII. Kerületi Tagcsoportjai, és a Budapest Főváros XX.-XXIII. Kerületi Ipartestület**

Fővédnökök: **Dr. Hiller István** – az Országgyűlés alelnöke, országgyűlési képviselő

Védnökök: **Szabados Ákos** – XX. kerületi polgármester

 **Borbély Lénárd** – XXI. kerületi polgármester

 **Bese Ferenc** – XXIII. kerületi polgármester

Versenyigazgató**: Tarjányi János,** a BKIK XX. Kerületi Tagcsoport elnöke

Szervezés: **Dr. Tóth Szandra**

Szakmai igazgató**: Juhász Gábor** – a Magyar Tenisz Szövetség (MTSZ)

Helyszín**: 1203 Budapest, Közműhelytelep u. 21. szám** alatti teniszcentrum

Nevezés:A versenyzők számára kötelező az előnevezés 2020. szeptember 4. (péntek) napjáig a bkiktennisopen@gmail.com elektronikus levelezési címen, vagy a 06 30 566 7939-es telefonszámon. A nevezési díj az „*Amatőr páros*” versenyszámban **6.000.-Ft/páros**, az „A*matőr férfi egyéni*” versenyszámban **5.000.-Ft/fő**. A nevezési díj tartalmazza a vendéglátást is.

Nevezési díj befizetése: **2020. szeptember 19. (szombat) 08.00 - 08.30 óráig**

A csoportok sorsolásának ideje: **2020. szeptember 19. (szombat) 08:30 - 09:00 óráig**

A verseny kezdési időpontja: **2020. szeptember 19. (szombat) 09:00 óra**

**Díjazás:** I.-III. helyezetteknek serleg és tárgyjutalom

Szponzoraink értékes tárgynyereményeket ajánlottak fel, melyeket díjmentes tombolán sorsolunk ki az indulók között.

Versenyszámok:

* **Amatőr páros**
* **Amatőr férfi egyéni**

Az „*Amatőr páros*” és „*Amatőr férfi egyéni*” versenyszámokban kizárólag olyan játékosok indulhatnak, akik nem szerepelnek az MTSZ hivatalos ranglistáján, illetve nem versenyeznek az országos csapatbajnokságban. Az „*Amatőr páros*” versenyszámban korhatár nélkül férfi-férfi, férfi-nő, valamint nő-nő felállású párosok egyaránt indulhatnak. Az „*Amatőr férfi egyéni*” versenyszámban korhatár nélkül bármely amatőr versenyző indulhat.

Szabályok: A Rendezőség a sorsolás folyamán nem alkalmaz kiemelést a tárgyévet megelőző évi eredmények alapján, ezzel is növelve a versenyzők esélyeit. A fenti versenyszámokban indulók - a sorsolást követően - csoportokba kerülnek. A csoportban lejátszandó meccsek és a csoportból továbbjutó versenyzők száma az indulók számának függvényében dől el.

A csoporton belül a játszma 6 „game”-ből áll, és 2 „game” különbséggel kell nyerni. 6-6-os állásnál 7 pontos „tie-break”-et, vagyis rövidített játszmát kell tartani. A „game”-en belül a „No-Ad” szabály érvényes, vagyis 40-40-es állás után nincs előny, hanem a játékosok a „game” megnyeréséért játszanak. Ilyen esetben a fogadó játékos dönti el, hogy hova kéri az adogatást.

A továbbjutás szempontjából elsődlegesen a csoportban elért győzelmek számítanak, azonban a győzelmek számának egyezőség esetén az egymás elleni eredmények döntenek. A csoportból továbbjutó versenyzők egyenes kieséses szakaszban folytatják tovább a küzdelmeket, ahol a csoportmérkőzésekre vonatkozó szabályok az irányadók.

*Az „Amatőr páros” versenyszámban induló azon versenyzők, akik a csoportban a harmadik helyen végeznek, vigaszágon folytathatják a versenyt egyenes kieséses rendszerben a fentiekben már közölt szabályok alapján. A vigaszág győztese a versenyszám első három helyezettjének kihirdetésével egyidejűleg kerül kihirdetésre.*

A Rendezőség fenntartja a jogot arra, hogy:

* amennyiben a fenti versenyszámokban a verseny befejezése bármely okból nem biztosítható, a részeredmények alapján hirdessen eredményt,
* a versenykiírást módosítsa.

A Rendezőség felhívja a „*BKIK Open*” teniszversenyen résztvevő versenyzők figyelmét az egymással szemben tanúsítandó sportszerű magatartásra, illetve egymás testi épségének megóvására.

Minden egyéb, a versenykiírásban nem szabályozott kérdésben a Nemzetközi Tenisz Szövetség által meghatározott szabályok az irányadók.

**Mindenkinek jó játékot és sok sikert** **kívánunk!**